साफ्रोमबो दावबायारिफोरनि थाखाय दिउवाव थांनोब्ला जायगानि सुबुंनाव बेनि लामाखौ सोंनानै लानाया मोजां ।हरनि हाथायाव नोंथाङा देलायग्रा मुवा,देलाय होग्रा मुवा,सुग्रा मुवा,गेलेग्रा बेसादफोरजों लोगोसे अनथोब होनाय बेसादफोरखौबो लानानै न फारसे गिदिंलांफिननो हागौ ।गुबै पेट्रल पाम्पनि साखाथियाव थानाय सारजान आर्ट गेलेरि मुङै मिथि जानाय नै बे फिसा गलायाव आखायजों बानायनाय अनथाइ,धातु आरो संख्लानि गोबां बेसाद मोननाय जायो ।हाबा आरो फोरबोनि थाखाय फिसारफकजों जरखायै बानायनाय गाब गोनां सारिफोरजों लोगोसे गुफुर कुसन कभार आरो दाहराखौबो नों मोननो हागोन जेराव सारजान आर्ट गेलेरिया नोंनि नखौ गोग्गानाय लाबोगोन ।दाबसे फिसा नाथाय मुखुब हाथाइ खालामग्रा मिरु बान्देर सकाव साबना हाबना बोरिमा खसाब,सर्टस,आरो दैथायनाय गोबां खसाब मोनगोन जायखौ नोंथाङा बन्दनि समाव लैथो सेराव गाननो थाखाय लाबो जागोन ।बबेखानि हादरसायाव हाबनाय लोगो लोगो नोंथाङा नुनो जागायगोन,मोन्दांगोन दि गासै बुहुमनाङैनिफ्रायनो दावबायारिफोरनि थाखाय गवाया मानो साबसिन दावबायनायनि थावनि जाखो ।इबि जाबायदि गोर्बो सौसिनाय,भिनिसनि आबहावा आरो दुंब्रुद आरो उदांथिंजों गावकौनो आबुं,रावबो सासेबो बे समायना हादरसा गावनि सोमोन्दै बांद्राय बुंनो हाया ।गोजाम बाला बारि गेदेर गेदे गिर्जा आरो गाहाइ गिर्जा नफोर,खरङाव बेरग्लांनाय जाय मुगा मुगा हमनानै लैथो मोखाङै गसं थेबोदोंमोन सारि सारि मस्ला लाइफां बारि आरो गोजोनथाव गोजाम पर्टुगिज भिलल बे गोसारनानै थानाय गासैबो गवायाव नोंखौ मैग्लि होगोन ।जारिमिनारि न जाय दा मुंदांखा हटेपल महरै जौगादों बेनिख्रुइ आरोबाव दा नायबाव जारिमिनारि फरासि,इचालियान रेस्टुरेन्ट आरो बे गासैबो साबसिननि थाखायनो गवायाव हादरनि गासैबो जायगाफोरनिफ्राय रजा फोरबो खुंजाबोदों ।